Opperman se nuwe epiese dramareeks lyk belowend | Maroela Media
Die akteurs van Deon Opperman se nuwe televisiereeks "Bloedbroers". V.l.n.r. Hykie Berg, Neels van Jaarsveld, Gustav Gerdener en Altus Theart. Foto: Burger Meyer
Soos sy vorige televisiereeks, Donkerland, is hierdie 'n periodestuk en speel af tussen 1914 en 1948. Die storie volg die lewens van vier vriende na die 1914-rebellie. Kenmerkend aan Opperman se werk, bied Bloedbroers jou 'n kykie na 'n verskuiwende landskap deur die oë van alledaagse mense.
Jozua Malherbe wat ook in die regisseurstoel vir Donkerland was, behartig die regie van Bloedbroers terwyl die rolverdeling sterbelaai is met akteurs soos Rolanda Marais, Gustav Gerdener, Hykie Berg en Marlee van der Merwe.
Maroela Media het 'n draai op die stel gaan maak waar hulle by Constitution Hill in Johannesburg verfilm het. Opperman vertel in die video onderaan die berig wat hom inspireer het om die storie te skryf en hoekom dit belangrik is dat dit vertel word.
Bloedbroers word na verwagting in Oktober 2015 uitgesaai.
Moet die "LY" nie dalk "LEI" wees nie? By die eerste lees het ek gedink daar word dalk "verliese geLY" – dan sal LY sin maak. As daar bedoel word "neem die LEIding" dan is die opskrif verkeerd. Hierdie reaksie is goedbedoeld!
Dankie vir die regstelling Suné – ek geniet Maroelamedia se kraakvars relevante berig baie. Hou so aan!